Chalo na yar! Ab... Ab karoge bhi ke nahin? Chalo, chalo!
Tum apni biwi ko dhoka de kar 7 dusri aurton ke sath reh chuke ho.
Mere paas har baat ka digital saboot hai.
Aur agar tum ne Krista se milna nahin chora tou
tumhari biwi ko sab batadunga.
- Theek hai. - Aur aik aur baat.
Main tumse kuch lena chahta hun.
Main sirf aapko hack nahin karta Krista, main sab ko hack karta hun.
Bilkul sach bolun tou, mujhe tumhara kaam pasand aya tha.
Mujhe lagta hai ke main tumhein barhi zabardast naukri par lagwa sakta hun.
Tum ho kon?
Yeh baad ki baat hai.
Meri baat suno Elliot, main kabhi tumhein chor kar nahin jaonga.
Main tumhein dobara akela chor kar nahin jaonga.
Tum kis se baat kar rahe thay?
Pichle mahine se,
- Evil Corp ne apne tape panch... - Panch backup facility.
Aur tumhare paas in sab ko hack karne ka plan hai.
Tum hamare sath kaam kyun kar rahi ho?
Hamara plan, hack, sab kuch. Mere khayal
se humein hack karna hi nahin chahiye.
Kyun?
Jaise hi hamara server wapas network par ajayega,
hamara kaam hojayega.
Scott to yahi kaam karega,
lekin tumhein jana hoga.
Agar tum is khaandan ka hissa rehna chahte ho...
tou foran apni ghalti sudharo.
Tum yahan kiya...
Main nahin janta ke tumhara asal plan kiya hai,
magar main janna chahta hoon aur tum mujhe bataoge.
Tum ne aisa kyun kiya?
Itna sab karne ke baad tum kiya hasil karna chahte thay?
Main dunya ko bachana chahta tha.
Hello.
Tumse mil kar bohot acha laga.
Tum bohot achi lag rahi ho.
- Kuch peena chahogi? - Dekho, Michael, main nahin...
Uff khuda.
Main to bhool hi gayi...
yeh to tumhara asli naam bhi nahin hai.
Mera naam... Lenny hai.
Lenny.
Phir batao kiya baat hai.
Aur cancer kitna phel chuka hai?
Main apni Sloan Kettering wali dost ko pehle hi email kar chuki hun,
agar waqai bohot ziada phel gaya hai tou...
- Krista, Krista. - Woh chahti hai ke...
Dekho...
mujhe cancer nahi hai.
Tum bohot hi kamine insaan ho!
Dekho, suno tou. Iske ilawa mere paas
- aur koi rasta nahin tha tumse milne ka. - Dobara mujhe hargiz call nahin karna
Chahay mar hi kyun nah rahe ho.
Tumharay aik mareez ne mujhe hack karliya tha.
Koi bacha hai.
Uska naam Elliot Alderson hai.
Main police ko bata chuka hun.
Barai meherbani, beth jao.
Hamara is baray main baat karna bohot zaruri hai.
Yeh dekho.
Police ne apne cyber crime division se tehqiqaat karwayi hai.
Woh isko pichle 6 hafton se dhundne ki koshish kar rahe hain.
- Kiya hai yeh? - Is se saabit hota hai ke woh hi tha.
Woh mere kutte ko doctor ke paas le kar gaya tha.
Mere kutte main microchip lagi hui thi,
aur main ne microchip ka number sheher ke saray doctoron ko dedia tha.
Is kamine ne hack kar ke meri zindagi barbad tou ki hi,
aur uper se mera kutta bhi chura kar le gaya.
Yeh banda sanki hai.
Matlab tumhare paas ata hai, tou hoga hi.
Usne tumhare sath kiya kiya tha?
Usne... Mujh se...
Woh hi bas...
Tumse sach bolne ko kaha tha.
Is larke ko aisa nahin karna chahiye tha.
Usne meri zaati zindagi ko hack kiya hai.
Aur phir Ashley Madison se bhi sab leak hogaya tha.
Meri biwi ko waise bhi sab kuch pata chal gaya tha.
Itna sab hone ke baad, woh mujhe chor kar chali gayi.
Main apni beti se bhi nahin milsakta.
- Talaaq to aik... Azaab hai. - Bharh main jaye tumhari talaaq.
Dekho, agar woh mere sath aisa karsakta hai...
to phir woh aur kisi ke sath bhi aisa kar raha hoga.
Zarah socho.
Agar woh mere baray main itna janta tha ke mujhe hack kar sakay...
iska matlab yeh hai ke usne zarur tumhein bhi hack kiya hoga.
Kar chuka hai... hai na?
Main tumse is baray main baat nahin karsakti hun.
Suno!
Tumhein isey pakarhwane main meri madad karni hogi.
Kutta churanay ka saboot kafi nahin hai.
Mere dost ne kaha hai ke ye hacking aur computer
fraud ka case karna kafi mushkil hota hai.
Bohot thos saboot chahiye hote hain.
Yeh larka bohot hoshiyar hai, Krista.
Pata nahin yeh kuch Estonia ke zariye proxy ki routing kar raha tha.
Isko dhundna namumkin hai.
Is manhus ke khilaaf saboot jama karna mushkil hi nahin namumkin hai.
Tou tum mujhse kiya chahte ho?
Shayad...
us ne kuch kaha ho...
matlab... tumse mulaqat ke doran.
Aray yar, dekho, abhi yeh bahane bazi wali bakwas mat karna.
Is larke ne jurm kiya hai, bohot hi khatarnak qism ka.
Isko jail main hona chahiye.
Agar tum kuch janti ho...
agar us ne kuch bataya ho, to tumhein mujhe batana hoga.
Dekho...
Main tumhara dushman nahin hun.
Woh hai.
Hum to sath khush thay.
Yaad hai?
Mera matlab hai ke...
tumhein yeh jaga yaad haina?
Humne yahan kitna acha waqt guzara tha.
Bas yar.
Ab bhula bhi dou purani baatein.
Main tumse waqai bohot pyar karta tha.
Usne mujhe kabhi kuch nahin bataya tha.
Main tumhari koi madad nahin karsakti hoon.
Us manhus insaan ne mera kutta churaya hai!
Hacking ke baad se Cheeni aur Japani stock market main
garh barh shuru hogayi hai aur iski wajah se
European Stock Exchange main qeematein gir rahi hain.
Aur is se kahi ziada pareshaani ki baat yeh hai
ke IMF ke paas is sab ko theek karne ke liye koi rasta nahin hai.
17 hakumatein to pehle se hi
shadeed bohran main jarahi hain aur kuch tou bilkul hi khatam hone wali hain.
In mumalik main Lithuania,
Croatia, Ukraine, Romania,
Jamhuriyat Czech aur Estonia shamil hain.
Logon ne dunya main sabse barhi company main hone walay hack ko
aik nayi shurwaat karne ka mauqa qarar diya hai.
Maazi se sabaq haasil karke aik behtar maashiyati nizam bana sakte hain.
Aik groh ke tarjuman...
- Yeh main kidhar hun? - Maaf kijiyega?
- Mera matlab yeh konsa ilaqa hai? - Aap yahan do din se
parking karke kharay hain.
Credit card ka system kharab hone se pehle aap ne do din ke hi paise diye thay.
Aap ko aur paise dene parhenge.
Yeh to Tyrell ki gaari hai.
Hum ismein kiya kar rahe thay?
Arayy yar, yeh mat bolna ke tumhare paas paise nahin hai.
Dost tumhari qismat to bohot buri chal rahi hai.
Main kuch samjha nahin.
Tum kab se sorahe ho?
Waqai main yar,
tumhein kuch yaad hai kiya?
Ruko, tum par to mujhe bilkul bharosa nahin hai.
Oye.
Bhai kidhar jarahe ho?
Tumhari gaari ka kiya?
Main tumhari gaari uthwadunga aaj!
- Kahan reh gayi thi? - Mujhe bas naha kar kapray badalne thay.
Tum ne yahan abhi abhi kaam shuru kiya hai. Thora khayal karo.
Uff mere khuda, tum akhir kaar aahi gaye.
- Kahan reh gaye thay tum yar? - Han yar.
Matlab qasam se hum to bohot pareshaan hogaye thay.
Mujhe laga ke hum sath kaam shuru karenge.
Matlab, yeh sab ho kiya raha hai?
Yeh bas itna kehna chah raha hai ke humne kuch
- taqreeb ke baray main socha tha. - Taqreeb, aray bhai
hum drives kab se tabah kar rahe hain
cables nikal rahe hain, fiber tapes par kaam kar rahe hain...
Acha, sab chup hojao!
Mujhe yaqeen hai iski koi wajah rahi hogi.
Waise bhi, jo bhi hua, kaam tou hogaya hai na.
Uff khuda, main ne kiya kiya hai?
Humein sab kuch khatam karke yahan se ghayab hona hoga.
Tum kiya sath thay? Tum ne kuch dekha?
- Main ne kiya kiya hai? - Kiya baat hai Elliot?
Tum achanak apartment se ghayab hogaye
aur phir yahan mujhe bataye bagair kaam karne agaye.
Kaam. Kaam hogaya, magar kaise? Main tou...
- Tyrell ka kiya hua? - Phir tum pata nahin
3 din ke liye kahi chalay gaye thay.
Tum kahan thay?
Tum yeh keh rahi ho ke... Kaam hogaya?
Aisa waisa.
Sab itna khush hain.
Log fsociety ka hissa banna chahte hain.
Puray sheher main ehtijaaj chal raha hai.
Elliot!
Kiya baat hai?
Woh tumhein abhi bhi nazar arahe hai kiya?
Nahin, lekin mujhe zarurat hai unki.
Tum aise hi nahin jasakte ho.
Humein yahan se sab khatam karna hai
aur humein tumhari zarurat hai.
Mainay kaha tha ke humein aisa nahin karna chahiye.
Acha tou, tumhara burn rate
sirf kiraye aur tamam bill ko mila kar aik mahine ka 50,000 dollar ban raha hai.
Mawahida aglay 3 mahino tak nahin hosakta hai
tou humein yeh paise har haal main bharne parhenge.
Ab hamaray paas staffing, operation,
loan ki adayegi aur saz-o-saman ke kiraye ka kaam rehgaya hai.
Main batarahi hun, Gideon.
Tumhein AllSafe band karni paregi.
Shayad main koi... dusra rasta dhund sakta hoon.
Hum abhi bhi kuch karsakte hain.
Gideon...
tumhara sab se bara client shadeed bohran ka shikar hai,
Tumhein yeh nuqsaan uthana hi parhega.
Tumhari aarzi CFO aur dost hone ke natay,
main tumse bilkul jhoot nahin bolungi...
sab khatam hochuka hai.
Aisa kab nahin hota hai.
Maaf karna?
Jab se main ne ye company shuru ki hai
aisa lagta hai ke hum bas...
"Titanic" ki tarhan doobte ja rahe hain.
Akhri dafa hum dono ne
- pareshaan guftugu nah ki ho. - Gideon, mera kaam paisa sambhalna hai
is mamlay par baat cheet hamesha pareshaan hi karegi.
Tum in par sabse acha ehsaan yeh karsakte ho ke
jitna jaldi hosake sabko batado taake woh kahi aur nokriyan dhund lein.
Aur...
Kiya hua?
In sab ke retirement fund,
market main phanse hue thay...
Jo ke mere khayal se waqt anay par bilkul hi khatam hojayenge.
Yeh to filhal aik afwah hai.
- Kiya hua? - Mujhe to yeh sirf
afwahen nahin lagrahi hain.
Is ka asar taqreeban har bank par parha hai.
Mera koi bhi credit card nahin chal raha tha.
Kiya tumhara chala koi?
Khair main nahin janti.
Shayad is sab main aik faida ho.
Agar ye Fsociety hackers ke baray main jo kaha jaraha hai waqai sach hai...
tou ab tumhare upar koi qarza nahin rahega.
Tyrell ne aisa kyun hone diya?
Woh mere sath tha. Main ne usey pura plan bataya tha.
Woh yeh sab hone se rokne wala tha.
Aik aam sa program, aik aisa worm jo data kharab karsakta hai,
aisa malware jo Darlene ne sirf 2 ghantay main hi bana lia tha.
Kiya qayamat lana waqai itna asaan hai?
Mujhe to khush hona chahiye.
Main Tyrell ko dhund hi kyun raha hun?
Hum aisa hi to chahte thay na?
Jab inqalaab ata hai to aisa lagta hai,
log mehengi cheezein pehen kar idhar udhar bhag rahe hote hain.
Main ne aisa to nahin socha tha.
Pata nahin inka is waqt kiya haal hoga.
Yaqeen nahin araha hoga? Apne aap se barh barha rahe honge.
Yeh sab sudhara jasakta hai.
Shayad sauda karwayein, apne bando se 24 ghantay kaam karwayein,
taake woh hamara data decrypt karsakein.
Ya phir in logon ko andaza hogaya hai ke
Darlene ne sab kuch
jo hai woh 256-bit AES ke sath encrypt kiya hai aur
isko decrypt karne main kisi ko nahin pata ke kitna waqt lag sakta hai.
Ke wo waqai hamesha ke liye apna data kho chukay hain?
Nahin, mujhe usey dhundna hoga.
Main janna chahta hun ke hua kiya hai.
Kiya main aap ki koi madad karsakti hoon?
Ji, main Tyrell Wellick se milna chahta hun.
Woh yahan nahin hai.
Woh ab yahan kaam nahin karta hai.
Aap yahan kiya kar rahe hain aur un se kyun milna hai?
Aur han tazah khabar arahi hai
fsociety ne qabool kiya hai ke
hack unhon ne kiya tha.
Hum live video chala rahe hain.
Evil Corp... Humne apna wadah pura kardiya hai.
Is dunya main tamam woh log jo tumhare ghulaam thay.
Ab azaad hain.
Tumhara maali data tabah kardiya gaya hai.
Usko bachane ki koi bhi koshish
bilkul bekar hai.
Maan lo, tumhein hara diya gaya hai.
Hum fsociety walay muskurate hue,
tumhein aur tumhari saltanat ko tabah hote hue dekhenge.
Yani ke jo bhi udhar tha in company par
woh humne maaf karwadiya hai,
aap sab ke fsociety ke doston ne.
Aaj subah market khulne ki sab se pehli ghanti
Evil Corp ki maut ki akhri ghanti hogi.
Hum umeed karte hain ke ab aik naya nizam shuru hoga,
aur dunya ab aik behtar jaga hogi,
aik aisi dunya jismein log azaad honge,
aik aisi dunya jismein laalach ki koi jagah nahin hogi,
aik aisi dunya jis par hamara haq hoga,
aisi dunya jo hamesha ke liye badal gayi hai!
Aur jab aisa horaha hoga, yeh jumla hamesha yaad rakhna,
hum, fsociety hain,
hum akhir kaar azaad hain.
Hamari ankhon par ab koi pardah nahin hai.
Khufiya idaray pata lagana chah rahe hain ke
mask wala admi hai kidhar.
Aur fsociety ke baqi afraad ko bhi dhunda jaraha hai.
Tehqiqaat abhi bhi jari hai.
FBI ka cyber crime division kaam kar raha hai...
Mera basta kahan hai?
Mujhe mera basta chahiye. Us main mere saray kaghzaat hain.
Main ne in par likh diya hai ke aap ne kis baray main baat cheet karni hai
- taake aapko koi mushkil... - Bakwas band karo!
Khuda ke wastay bas mujhe mera basta laado.
Main ne kaha tha ke paas main hi rakhna.
Maaf kijiyega.
Main ne jaan bujh kar nahin rakha tha.
- Main to bas... - Jo bhi kaha ho tum ne.
Bas jo main kehraha hun waisa karo.
Maaf karna.
Main tum par aise ghussa nahin karna chahta tha.
Bas aaj ka din kafi lamba hogaya hai,
aur... aur mujhe yahan itne logon ki aadat nahin hai.
Koi baat nahin.
Logon 4 minute rehgaye hain!
Tayyari pakro, chalo!
Khair, ye kisi bhi cheez ko achi tarhan jala kar raakh kardega.
Tumhari qismat achi hai mera boss bank gaya hua hai.
Lagta hai aaj sab ke sab bank pohonche hue hain.
To abhi kafi waqt hai tum logon ke paas.
Uff khudaya,
kiya hum waqai yeh kar rahe hain?
Main kiya karsakta hun bhayi.
Mujhe bhi yahan anay ka koi shauq nahin hai.
Maaf karna yar, mujhse to koi hamdardi nahin ki jati.
Agar tum in becharay maasum kutton ko nahin marna chahte,
tou nahin maro.
Yeh kiya ghalazat hai.
Mera kiya qasoor hai. Main ne paise to kamane hain na.
Main yahan bas isi wajah se kaam karta hun.
Pata hai,
main ne bohot mukhtalif halaat soche thay hamare is inqalaab ke baray main,
lekin...
main ne kabhi yeh bhatti istimaal karne ka nahin socha tha.
Kiya main aap ki koi madad karsakti hun?
Ji.
Main Tyrell Wellick ko dhund raha hun.
Woh yahan hai kiya?
Nahin.
Yahan nahin hai.
Aap janti hain ke kidhar milsakte hain?
Tum kon ho?
Acha sawal hai.
Hum sath kaam karte hain.
Woh jald ghar ajayega.
Us ne 10 minute pehle call ki thi.
Traffic main phansa hua hai.
Tum chaho to andar intizaar karlo.
Aray yar!
- Chalo, utho! - Jiye fsociety!
Tum ne apna naam kiya bataya tha?
Main Ollie hoon.
Aur tum mere shohar ke sath kiya kam kar rahe thay?
Aray yar kahan phans gaya.
Yeh kafi hoshiyar hai.
Aisa lag raha hai ke yeh humein sun sakti hai.
Usey mera mashwara chahiye tha,
yehi bas, aaj kal itni hacking jo chal rahi hai.
Us se akhri dafa kab miley thay?
Jhoot bol rahi hai. Woh nahin anay wala hai.
Yeh kuch pata lagana chah rahi hai.
Yaad nahin.
Shayad pichle hafte miley thay.
Waqai main?
Apas ki baat hai...
mujhe Tyrell ki kafi fikar hai.
Jab tum us se miley thay to kia uska rawayyah ajeeb sa tha?
Nahin tou.
Ajeeb baat hai...
kyunke uska kaafi ajeeb sa rawayyah tha...
jab main us se akhri dafa mili thi.
Yeh 3 din pehle ki baat hai.
Abhi to keh rahi thi ke usne call ki hai.
...aur phir ghayab hogaya.
Maaf kijiyega?
Main samjha nahin aapne kiya kaha.
Kiya aap theek hai?
Han... Bas kuch dino se pareshaan hun
to thak gayi hun.
Khair main tumhara mazeed waqt nahin lungi.
Shukriya...
Ollie.
Aur Sarah hum kayi dino se meeting kar ke sab sambhal rahe hain.
Meri network storage team ne bataya hai ke
wo is maslay ki gehrayi tak jarahe hain.
Plouffe sahab, kiya aap ne aaj ki stock ki qeematein dekhi hai?
Qeematein 18 dollar tak agayi hain aur abhi bhi gir rahi hain.
Is baray main company ke logon ka kiya rawayyah hai?
Aaj taqreeban 4 kharab ki maliyat ka nuqsaan hua hai.
Yeh to bohot barhi baat hai.
Aap kiya kehna chahenge?
Yeh to aik acha sawal hai.
Filhal hum takneeki masayel suljha rahe hain.
Hamare purane customers is wajah se pareshan hain
aur filhal hamara pehla kaam unke masayel suljhana hai.
Aaj hamara aik maahir aya tha.
Unka kehna hai ke agar fsociety ke daaway sach hain.
Aap ka data apki pohonch se dur hai aur usko
dobara hasil karna taqreeban namumkin hai.
Aur dekha jaye to ismein waqai kuch sachayi hai...
White House ismein hamare sath hai.
Woh sabke paison ko mehfooz rakhenge.
Akhri baat yeh hai ke awam ko is baray main koi fikar nahin karni chahiye.
Plouffe sahab, yeh to bohot hi barha hamla tha.
Aap ke Cheen ke data center ke sath sath tamam servers
aur aap ke offline backup bhi tabah hochuke hain.
Mujhe nahin lagta ke aap ko kehna chahiye ke awam fikar nah karay.
Tum chahti ho main sach kahun?
- Bilkul. - Tum theek keh rahi ho.
Bilkul theek keh rahi ho.
Awam ko waqai fikarmand hona chahiye.
Matlab ke...
Dekha jaye to main barbad hochuka hun.
Meri pension, jama punji, sab kuch...
Sab kuch shuru se is company main tha, aur...
ab sab khatam hochuka hai.
Sach to yeh hai ke...
main kayi dino se engineering team ke sath tha.
Bohot hogaya. Bas karo.
Kisi ko nahin pata kiya karein.
Balke... jo baat humein waqai main malum hai,
woh yeh hai ke...
yeh sab theek karna namumkin hai.
Sambhalo isko.
Pareshan mat ho.
Hum Ms. Moss se bas itna hi chahte hain, Price Sahab.
- Theek hai, shukriya. - Janab.
Shukriya.
Main ne suna hai ke tum jarahi ho.
Price sahab...
kiya aap chahte hain ke main ruk jaon?
Nahin, nahin, nahin. Betho. Beth jao.
Janta hun ke main company ka CEO hun,
lekin tumhein jo aaj dekhna parha, woh kafi afsos naak tha.
Main ne bas socha ke, tumse puch lun ke sab theek hai.
Tum bilkul ghar wapas jasakti ho.
Aur... aur aram karo.
Bilkul.
Theek hai?
Tumhein Terry ne bheja tha na?
Bohot kam hi kisi se mutasir hota hai woh, magar tum...
Khair...
Yeh jaan kar khushi hui ke tum hamare sath ho.
Aur main umeed karta hun ke main bhi tumhare kaam se khush rahunga.
Pata hai aaj dopeher main aik press conference rakh raha hun.
Kyunke tum PR department main nayi ho
to mere khayal se tumhein ana chahiye.
Shayad tum kuch naya seekhlo.
Nahin.
Nahin, mujhe nahin lagta ke main apaongi.
Khair...
ana chaho to asakti ho.
Agar irada badal jaye tou.
Tumhein naye jooton ki zarurat hai.
Yeh to ab kisi kaam ke nahin rahe.
Tyrell Wellick ghayab hochuka hai.
Mujhe uski gaari main hosh aya hai aur qayamat ayi hui hai.
Janta hun, janta hun, kafi garh barh hai,
magar mujhe pura yaqeen hai ke koi to wajah hogi.
Aisa nahin socho, hum usey dhund lenge.
Usey hum dhund lenge. Woh yahi kahi hoga.
Mere abbu, Mr. Robot, woh jo koi bhi hai,
agar woh nahin aya, shayad usne koi ghalti kardi ho,
koi suragh chor gaya ho.
Acha theek hai, samne ao!
Isi waqt ajao!
Chalo yar!
Main janna chahta hun ke kiya hua hai!
Bahir ajao!
Main yahan hun!
Tumhara intizaar kar raha hun!
Chalo na yar!
Bahir ajao!
Theek hai, is ke liye to analog karna parhega.
Yeh humein abhi bahir nikalne parhenge
kyunke humein nahin malum ke kisi ka internet kaam karega ya nahin.
Kiya hua?
Main agay ka soch rahi hun.
Pehle hacking, phir pura nizam,
hum is baray main baat kar chuke hain.
Ab ye pakrho, aur bant do.
Bas yeh akhri kaam hai, is ke baad hum farigh hojayenge.
Tum log tou aisi shaklein banarahe ho jaise qayamat agayi ho.
Waise, is par likha to yehi hai,
ke dunya khatam hone ki dawat hai.
Bas aise hi likha hai.
Tum soch rahi ho ke hum aise kyun bethe hain?
Shayad isliye ke hamara sarbarah
puri dunya main hangama macha kar ghayab hogaya hai,
phir se, aur hum yahan bethe safai kar rahe hain.
Wo janta hai password kiya hai,
yani ke mujhe bhi pata hai password.
Yeh kehna kiya chah raha hai?
Sab cheezon ka ilzam mujh par lagne wala hai?
Woh mere kehne par to nahin ayega milne.
Shayad mujhe isko majboor karna parhega.
Mujhe landline istimaal karni hai.
Mujhe apne aap ko giraftaar karwana hoga.
- Police, aap ko kiya emergency hai? - Mujhe iqrar-e-jurm karna hai.
Acha theek hai, bolo kiya baat hai?
Main puchna nahin chahta.
Aik minute ruko, aap ne kaha tha ke aap wahan kaam...
Kiya yeh us admi ka hai?
Jiske baray main khabron main araha hai?
Ji bilkul.
Apka matlab hai ke...
aap ne aisa hote dekha...
aur aap yahan naye jootay khareedne agayi?
Wah.
Yeh tou kafi...
Aap ko tou koi farq hi nahin parhta.
Aap wahan kaise kaam karsakti hain?
Us admi ne bhi kaha hai ke woh sab jhootay hain.
Janti hun.
Woh hain jhootay.
Magar...
mujhe nahin lagta ke usey pata bhi tha ke woh keh kiya raha tha.
Aap bhi bilkul unki jaisi lag rahi hain.
Thora sa socho tou sahi aur chordo unko.
Sab ko pata hai un ke kamon ke baray main aur woh sab bohot hi ghatiya hain.
Suniye, is sab se mera koi lena dena nahin hai,
lekin unki baaton main mat ao.
Dekho, mujhe bas aik naukri ki zarurat thi.
Yeh kis qisam ka bahana hai?
- Tum samajh nahin rahe ho. - Aap apni batein sun kar to dekhein.
Mujhe nahin pata ke tum apne aap ko samajhte kiya ho,
lekin ab mujhe Prada laa kar dikhao.
Thanday hojao.
Apne liye caramel latte lelo, main dilata hun.
Kahan hai woh?
Jante ho na yeh kaisa lag raha hoga?
Bohot ajeeb.
Mujhe koi farq nahin parhta.
Tyrell kahan hai?
Humne sauda kiya tha jis se hum dono ko faida hoga.
Mujhe batao kahan hai woh!
Har koi tumhari taraf dekh raha hai.
Meri maano aik bluetooth headset lelo.
Aise log samjhenge ke tum baat hi aise karte ho.
Tyrell ghayab hogaya hai.
Koi nahin janta ke woh kahan hai.
Magar tumhein pata hai.
Pata to tumhein bhi hai.
Tum bhool jatay ho bache, main tumhara hi aik hissa hoon.
Nahin tum nahin ho.
Tumhein pura yaqeen hai?
Suno yar... kiya bataon aaj subah tumhari maa ke sath kitna maza aya.
Matlab dunya hi badal gayi.
Main bohot masroof hun abhi, chotay.
Nahin yar, yaqeen karo bohot maza aya tha.
Uff khudaya! Yeh kiya kiya tum ne?
Main ne kiya kiya?
Han tou, tum ne nahin dekha ke wo kiya kar raha tha?
- Nahin, mujhe nahin pata yar. - Han, woh meri naak cherh raha tha.
Tum pagal hogaye ho beta.
Main to sirf aik peghambar hun.
Mere khuda to tum ho.
Chalo!
Aise maliyati bohran ke haadse
sirf taraqqi pazeer mumalik main nahin hote.
America main bhi aman-o-nizaam main tabahi mach gayi hai.
Abhi to companiyan pata laga rahi hain ke woh kaise aur kis tarhan kaam karengi.
Is haadse ke baad se log
sarhkon par nikal aye hain aur ehtijaaj shuru kar rahe hain.
Bohot ache.
Tumhare anay par khushi hui.
Kiya hua? Kiya baat hai?
Ab bol bhi do.
Tumhare paas sawalaat hain.
Aur mere paas har baat ka jawab hai,
khas tor par abhi.
Theek hai.
Bas baat yeh hai ke...
main bas yeh soch rahi hoon kab se ke...
Aap pareshaan kyun nahin hai?
Sab to beintaha pareshaan hain, magar aap kyun nahin?
Aap ko pura yaqeen hai ke aap ke liye sab theek hojayega.
Kyun?
Logon ne kiya hai aisa...
Hai na?
Matlab koi aasmani aafat to ayi nahin hai.
Nah hi koi khuda ka azaab aya hai.
Nah hi murda qabron se nikal kar wapis agaye hain.
Nahin.
Is sab main jiska bhi hath hai...
woh bhi insaan hi hain...
Tumhari tarhan.
Aur meri tarhan.
Aur waise bhi mere kandhon par,
dunya ki sabse barhi company ki zimmedari hai,
tumhein andaza hojayega ke jab aisa hota hai to,
aise mamlaat phir kuch bhi nahin lagte...
aisi zimmedariyon ke samne.
Main aik aur sawal puch sakti hoon?
Theek hai, pucho.
Mujhe kyun chuna?
Main yahan kyun hoon?
Aap jante hain main ne kiya kiya tha.
Aap mujhe yahan kyun anay derahe hain?
Aap mujh se baat hi kyun kar rahe hain?
Mujhe kuch samajh nahin araha.
Khair, ab main kiya bolun, mujhe...
Mujhe tumhara kaam pasand hai.
Tum jawan ho, bahadur ho...
isi ki humein abhi zarurat hai.
- Aisa nahin hosakta. - Kiya hua?
Iske ilawa koi aur to wajah hogi.
Angela... Aik mashwara dena chahunga...
jab koi tareef karay to maan liya karo.
Suniye, woh tayyar hain.
Chalein kiya?
Tum abhi bhi aaj subah ke baray main soch rahi ho.
Mujhe nahin lagta main usko kabhi bhula paongi.
Apas ki baat hai... Main khush tha k usne apne aap ko marliya.
Woh acha insaan nahin tha.
Usey jua khelne ki aadat thi.
peeta bohot tha.
Khas tor par darpok tha.
Uske andazay aksar ghalat hote thay.
Main aise logon se nafrat karta hoon.
Balke, mujhe laga tha ke...
Yeh duniya pehle se behtar thi...
kyunke ab woh mar jo gaya hai.
Mujhe to yaqeen hai is se to uske khandan ko bhi faida hoga.
Agay chal kar.
Shuru karne se pehle...
dua karte hain...
hamare pyare, bahadur dost ke liye...
James Plouffe.
Yeh jaga to ab bekar hogayi hai.
Bilkul, achi khasi jagahon par ab hamari ungliyon ke nishanaat hain.
To bas itna hi, hai na?
Bas itna hi?
Mere khayal se "bohot aala" nahin hona chahiye?
Humein jashan manana chahiye.
Aur khush hona chahiye apni itni mehnat se kamiyabi hasil karne par.
Mujhe nahi lagta Trenton aaj raat ki baat kar rahi hai.
- To phir kiya? - Bas, aise hi,
mere khayal se woh keh rahi hai ke kal se kiya karenge?
Ab kiya? Ab hum sab kiya karenge?
Doston, kal ki abhi se sochna band kardo,
Abhi humne jo kiya hai, uski khushi manao.
Matlab, dekho un sab ko.
Yeh hamari wajah se azaad hain...
Kyunke humne yahan jo kuch kiya.
Akhir kaar hamari aankhon par se parde hat gaye hain!
Hum akhir kaar azaad hain.
- Kis ka sheher? - Hamara sheher!
Hamara sheher!
- Kiska sheher? - Hamara sheher!
Hamara sheher!
- Main janta hun tum ne usey mardiya hai. - Hamara sheher!
Main janta hun tum ne mardiya hai. Main janta hun.
Bas mujhe batado Tyrell ko kiya hua hai.
- Hamara sheher! - Bakwas band karo.
Main bohot der se bardasht kar raha hun.
Main tumhare rone dhone se tang agaya hun.
Waise bhi konsa kuch badal jayega.
Barai meherbani... Tumhein kuch karna hoga.
Tumhein meri madad karni hogi.
- Bolo kuch. Isko kaho mujhe bataye. - Inse baatein karna band karo!
Yeh hamari madad nahin karsakte.
Humein mil kar karna hoga yeh sab, sirf hum dono ne.
Yeh theek keh raha hai.
Tum puray khandan ko dukh pohncha rahe ho Elliot.
Nahin, nahin... yeh mera khandan nahin hai.
Is main se kuch asli nahin hai.
Aur nah hi woh hai jis se tum baat kar rahe ho.
Phir tou tum bhi sirf khayali ho.
Tum sirf khayali ho.
Aur kiya? Tum nahin ho?
Kiya is main se kuch bhi asli hai?
Mera matlab, dekho zara! dekho...
Aik khuwabon ki dunya!
Dawaiyon ki surat main jazbaat!
Ishtaharaat ki surat main nafsiyati dabao,
khanay ki surat main pagal kardene walay chemical,
media ki surat main behka dene walay seminar.
Aur social network ke zariye samaji control.
Waqai? Tum asliyat ke baray main baat karna chahte ho?
Pichle 100 saalon main hum asliyat ke qareeb se bhi nahin guzre hain.
Humne uski battery nikal kar band kardiya tha.
GMO khayi daba kar,
aur jo kuch bachta gaya usey hum insaniyat ke kabarh main dalte gaye.
Hum aise gharon main rehte hain jin par corporation ke naam hote hain.
Jinki buniyaad sirf number par hai
jo ke roz nazar atay rehte hain.
Jo ke humein behka kar aisi market main le
atay hain jo aaj tak kisi ne nahin dekhi.
Tumhein bohot gehrayi main jana parhega, bache,
phir kahi jakay tumhein kuch milega.
Hum ek ghatiya tareen saltanat main rehte hain.
Aik aisi saltanat jis main tum bohot arsey se reh rahe ho.
To mujhse mat kaho ke kiya asal hai aur kiya nahin.
Tumhara Big Mac bhi koi mujhse ziada khas nahin hai.
Jahan tak tumhara khayal hai Elliot,
main bilkul asli hun.
Ab hum sab sath hain, tumhein acha lage ya nah lage.
Nahin!
Mujhe akela chordo.
Mujhe isi waqt akela chordo.
Tum aisa nahin chahte, yaad hai na?
Yaad hai tumhein kaisa lagta tha jab tum akele hote thay?
Tum bohot dukhi thay, tum bekar hogaye thay.
Isi liye hum yahan hain.
Un raaton ko jab tum beth kar roya karte thay,
apne apartment main... Tum ne bheek mangi thi madad ke liye.
Tum ne humein bulaya tha. Tumhein hamari zarurat thi.
Nahin!
Main chahta hun ke tum chalay jao!
Dafa hojao!
Hum tumhara aik hissa hain Elliot.
Tum humein nahin chor sakte. Aur hum tumhein nahin chor sakte.
Kabhi nahin.
Bilkul theek kaha, beta.
Main nahin janta ke mujhe kiya karna chahiye.
Main batata hun ke tumhein kiya karna chahiye.
Tum hamari baat manna shuru karoge.
Humne jo kiya uski wajah se dunya ab aik behtar jaga hai, Elliot,
aur kabhi na kabhi tum bhi yeh baat maan logay.
Ab tum mera aik kaam karo.
Tum subway jaoge.
Tum train pakrhoge.
Tum apni manzil par utroge.
Tum ghar jaoge.
Apne computer par bethoge,
aur phir dekh kar mazay karoge, woh sab hangamay dekh kar,
jo humne mil kar shuru kiya hai.
Hum umeed karte hain ke jab aik naya nizaam shuru hoga,
ke aap sab is dunya ko behtar banayenge.
- Chalein, mazay karein. - Shukriya.
- Aap kaise hain? - Aap sunayein.
- Aap se mil kar acha laga. - Shukriya.
Bolo, kiya soch rahe ho?
Main janta hun ke... aap kafi masroof hain,
lekin humne abhi bhi coltan mines ke baray main baat nahin ki hai.
Tum waqai abhi is baray main baat karoge?
Aap ne pucha... main ne... bata diya.
Shayad main ne jaldi main bol diya tha.
Main filhal sakoon se mauseeqi sunna chahta hun.
Waise bhi... abhi hamari agenda main bohot kuch hai.
Congo ke baray main baad main baat karte hain.
Tum to... waqai bohot pareshaan ho.
Mujhe samajh nahin araha kyun.
Mujh se to kaha gaya tha ke... tumhein pata hai yeh sab kisne kiya hai.
Han, han.
Bilkul pata hai.
Aur hum dekhlenge is shaksh ko...
hamesha ki tarhan.
Tum bhi kaafi masroof lagrahe ho.
Aisa kuch bhi nahin hai.
Main to bas jayeza leraha tha.
Aur woh kiya hai?
Shehenshah Nero bhi
kuch aisa hi bajate thay jaisa yeh baja rahi hai,
sitar kehlata hai.
Kaha jata hai ke woh usko bohot sakoon se baja raha tha jab...
Jab kiya?
Jab woh Rome ko tabah hote dekh raha tha.